Tayangan “Dear.M” Ditunda Susulan Kontroversi Melibatkan Park Hye Soo
Tayangan perdana drama terbaru KBS 2TV “Dear.M” ditangguhkan berikutan kontroversi yang melibatkan pelakon utama Park Hye Soo baru-baru ini. Pada 24 Februari, pasukan produksi drama telah mengeluarkan kenyataan dengan mengumumkan bahawa tayangan perdana drama itu, yang pada awalnya dijadualkan pada 26 Februari, telah ditangguhkan kerana terdapat masalah yang melibatkan salah seorang pelakon utamanya serta untuk meningkatkan kualiti drama. “Untuk meneliti masalah terbaru mengenai salah satu pelakon “Dear.M” dan untuk memastikan siaran berkualiti tinggi, kami telah memutuskan untuk menangguhkan tayangan perdana yang pada awalnya dijadualkan pada 26 Februari.” dalam satu kenyataan yang dikeluarkan pihak produksi. Untuk meneliti masalah terbaru mengenai salah satu pelakon “Dear.M” dan untuk memastikan siaran berkualiti tinggi, kami telah memutuskan untuk menangguhkan tayangan perdana yang pada awalnya dijadualkan pada 26 Februari.” Nama Park Hye Soo mula menjadi bualan apabila dia dituduh sebagai pelaku keganasan sekolah. Bagaimanapun, agensi Park Hye Soo menafikan tuduhan itu dan mendedahkan rancangan mereka untuk mengambil tindakan undang-undang terhadap mereka yang membuat fitnah jahat. “Dear.M” adalah spin-off dari siri drama web hit Love “Playlist”. Drama romantik ini menceritakan kisah pencarian di seluruh kampus untuk “M”, seorang individu misteri yang disebut dalam catatan tanpa nama yang menimbulkan kekecohan di forum dalam talian Universiti Seoyeon. Jaehyun dari NCT akan membuat penampilan sulungnya sebagai Cha Min Ho, seorang pelajar kejuruteraan yang pintar dan berimaginasi. Park Hye Soo akan berperanan sebagai pelajar perniagaan Ma Joo Ah yang ceria, sahabat baik Cha Min Ho yang tidak berteman sepanjang hidupnya. Selain Park Hye Soo, drama terbaru ini turut dibintangi Jeong Jae Hyun, Roh Jeong Eui, dan Bae Hyun Sung.